 (1)

बेटी होली त दिशा  उजाली होली

फुफु ,ननद  ,दीदी भुली की स्वरयाली होली

ढक्यां मोरू द्वारू मा ,ख़ुशी की ताली होली

बेटी होली ता दिशा  उजाली होली

(2)

 भैर बेटी बचाओ , प्रचार

भीतर लड़का होण की जग्वाल

लड़का हो त बधाई मिठाई

लड़की हो तो ज्यू होई ख़राब

बेटी बेटा स कम नहीं क्या पता   ज्यादा जु  होली

बेटी होली ता दिशा  उजाली होली

(3)

लड़कू की महंगा ,लड़की सरकारी  मा पढाई

लड़कियों की रोक टोक , लड़का कभी नी अढ़ाई

चैन सी उठ्नु ,बैठणु ,घुम्नु ,खानु पीण नी देंदा

तुम बेटी तें बचे ता देंदा ,पर जीण नहीं देंदा

बेटी की चुलभाण्डी मा तुम्हारी प्याली होली

बेटी होली ता दिशा  उजाली होली

(4)

हर साल नवरात्रि , 9 कन्या नि मिली पाण्दी

सोचा अगर बेटी ने हो , क्या दुनिया चली जांदी ??

 हर साल नवरात्रि औन्दी , 9 कन्या नी पूजण क

बेटी नि बचलि मनखी नि  ,मिलला देखण क

बेटी बचलि त ,साल भर हरियाली होली

बेटी होली त दिशा उजाला होली